CELEX: 62020TN0666
Language: et
Date: 2020-11-06 00:00:00
Title: Kohtuasi T-666/20: 6. novembril 2020 esitatud hagi – Thunus jt versus EIP

25.1.2021   
            
            
               ET
            
            
               Euroopa Liidu Teataja
            
            
               C 28/54
            
         
      6. novembril 2020 esitatud hagi – Thunus jt versus EIP
      (Kohtuasi T-666/20)
      (2021/C 28/84)
      Kohtumenetluse keel: prantsuse
      
         Pooled
      
      
         Hagejad: Vincent Thunus (Contern, Luxembourg) ja veel viis hagejat (esindaja: advokaat L. Levi)
      
         Kostja: Euroopa Investeerimispank
      
         Nõuded
      
      Hageja palub Üldkohtul:
      
                  —
               
               
                  tunnistada käesolev hagi, sealhulgas selles sisalduv õigusvastasuse vastuväide, vastuvõetavaks ja põhjendatuks;
               
            seetõttu:
      
                  —
               
               
                  tühistada otsus, mis sisaldub hagejate 2020. aasta märtsi töötasu teatistes, millega alates 1. jaanuarist 2020 kinnitatatakse töötasu iga-aastase kohandamise määraks aastaks 2020 ainult 0,7 %, ja seega tühistada ka hilisemates töötasu teatistes sisalduvad sarnased otsused;
               
            
                  —
               
               
                  seetõttu mõista kostjalt välja:
                  
                              —
                           
                           
                              hüvitis varalise kahju eest, mis seisneb (i) maksmata jäänud töötasus, mis vastab iga-aastasele kohandamise aastaks 2020, või suurendada töötasu 1 % võrra ajavahemikul 1. jaanuar 2020 kuni 31. detsember 2020; (ii) maksmata jäänud töötasus, mis on selle tagajärg, et alates jaanuarist 2020 makstud töötasule kohaldati iga-aastast kohandamist 0,7 % võrra aastaks 2020; (iii) viivises maksmata jäänud töötasu eest kuni maksmata jäänud summade täieliku tasumiseni, kohaldatav viivisemäär tuleb arvutada Euroopa Keskpanga poolt peamiste refinantseerimistoimingute jaoks kehtestatud määra alusel, mis kehtis kõnealusel perioodil ning millele on lisatud kolm protsendipunkti;
                           
                        
            
                  —
               
               
                  vajadusel, kui kostja seda ise ei tee, kohustada teda menetlust korraldavate meetmete raames esitama järgmised dokumendid:
                  
                              —
                           
                           
                              EIP direktorite nõukogu töötasu allkomitee 2019. aasta detsembri aruanne;
                           
                        
                              —
                           
                           
                              personalidirektoraadi 19. novembri 2019. aasta teade halduskomiteele, millega edastatakse iga-aastase töötasu aruande muudetud versioon (CS-PERS/HRPLC/RRP/2019-030/BAHVBA), ja iga-aastane töötasu aruanne direktorite nõukogule edastatud redaktsioonis;
                           
                        
                              —
                           
                           
                              peasekretäri 28. novembri 2019. aasta teade halduskomiteele, millega edastatakse EIP 2020. aasta tegevuskava (SG/IS/PBA/2019-1506), ja EIP 2020. aasta tegevuskava 2019. aasta detsembris direktorite nõukogule edastatud redaktsioonis;
                           
                        
                              —
                           
                           
                              direktorite nõukogu 12. detsembri 2019. aasta otsus (PV/20/01 lisad 2 ja 2 (ii));
                           
                        
                              —
                           
                           
                              personalidirektoraadi 31. jaanuari 2020. aasta teade (CS-PERS/HRPLC/RRP/2020-002/SGBA);
                           
                        
                              —
                           
                           
                              halduskomitee 6. veebruari 2020. aasta otsus (MC-040-ADM-20200206);
                           
                        
            
                  —
               
               
                  mõista kõik kohtukulud välja kostjalt.
               
            
         Väited ja peamised argumendid
      
      Hagi põhjendamiseks esitavad hagejad kaks väidet direktorite nõukogu 18. juuli 2017. aasta otsuse kohta ning neli väidet direktorite nõukogu 12. detsembri 2019. aasta otsuse ja halduskomitee 6. veebruari 2020 aasta otsuse kohta.
      Direktorite nõukogu 18. juuli 2017. aasta otsuse kohta esitavad nad järgmised väited.
      
                  1.
               
               
                  Esimene väide, et rikutud on õiguskindluse põhimõtet.
               
            
                  2.
               
               
                  Teine väide, et rikutud on EIP personalieeskirjade (edaspidi „Staff Regulation I“) artiklit 20 ja I lisa ning õiguspärast ootust ja omandatud õigusi.
               
            Direktorite nõukogu 12. detsembri 2019. aasta otsuse ja halduskomitee 6. veebruari 2020 aasta otsuse kohta esitavad nad järgmised väited:
      
                  1.
               
               
                  Esimene väide, et rikutud on õigust töötasu iga-aastasele kohandamisele (AGS), mis katab vähemalt inflatsioonikulu Luksemburgis, ja samuti et rikutud on Staff Regulation I artiklit 20 ja I lisa.
               
            
                  2.
               
               
                  Teine väide, et rikutud on Euroopa Liidu põhiõiguste harta artikliga 41 kaitstud menetluslikke tagatisi.
               
            
                  3.
               
               
                  Komas väide, et rikutud on EIP personaliesindajate kolleegiumi õigust konsulteerimisele ja läbirääkimisele.
               
            
                  4.
               
               
                  Neljas väide, et rikutud on proportsionaalsuse põhimõtet.
               
            Seoses hüvitise nõudega paluvad hagejad välja mõista töötasu erinevuse ehk 1 % alates jaanuarist 2020 (sealhulgas selle tõusu mõju rahalistele hüvitistele) koos viivisega.